IMISLab/GreekWikipedia huggingface dataset:
Ναός της Αθηνάς (Συρακούσες)

Ο Ναός της Αθηνάς ήταν ένας αρχαίος ελληνικός δωρικός ναός που χτίστηκε στις Συρακούσες τον 5ο αιώνα π.Χ. από τον τύραννο Γέλων, μετά τη νίκη του επί των Καρχηδονίων στη Μάχη της Ιμέρας (480 π.Χ.). Στο χώρο του ναού προϋπήρχε ένας λατρευτικός χώρος που χρονολογείται στον 8ο αιώνα π.Χ., ο οποίος διέθετε βωμό που ανακαλύφθηκε σε ανασκαφή στις αρχές του εικοστού αιώνα, καθώς και ένας άλλος προγενέστερος ναός που χτίστηκε στα μέσα του 6ου αιώνα π.Χ.

 Στη θέση του ναού της Αθηνάς υπήρξε κάποτε ένας άλλος, πιο αρχαϊκός ναός, επίσης δωρικό ρυθμού, όπως επιβεβαίωσαν οι αρχαιολογικές ανακαλύψεις κατά τις ανασκαφές του 1912 και του 1917. Στα ευρήματα συγκαταλέγονται αρχιτεκτονικά στοιχεία, πήλινα σκεύη και τμήμα βωμού, που χρονολογούνται στον 6ο αιώνα π.Χ.Το Αθηναίον χτίστηκε, σύμφωνα με τις λογοτεχνικές πηγές, από τον Γέλωνα, τον πρώτο τύραννο των Συρακουσών, ο οποίος καταγόταν από τη δυναστεία των Δεινομενιδών, μετά τη νίκη του επί των Καρχηδονίων στη Μάχη της Ιμέρας, το 480 π.Χ. Η ομοιότητα του ναού της Αθηνάς με το ναό της Νίκης στην Ιμέρα έχει πείσει τους αρχαιολόγους ότι τόσο η ημερομηνία όσο και οι συνθήκες της κατασκευής των ναών που έχουν σωθεί στις λογοτεχνικές πηγές είναι σωστές.Ο ναός ήταν αφιερωμένος στην Αθηνά, θεά της σοφίας και του πολέμου, όπως μαρτυρεί ο Κικέρων στις ομιλίες του εναντίον του Βέρρη, καθώς επίσης και ο Πλάτωνας και ο Αθήναιος ο Ναυκρατίτης. Ο Κικέρωνας παρέχει εκτενείς λεπτομέρειες στην ομιλία του, ισχυριζόμενος ότι ο ναός έτυχε σεβασμού από τον κατακτητή των Συρακουσών Μάρκο Κλαύδιο Μάρκελλο και ότι είχε λεηλατηθεί μόνο από τον ανθύπατο Βέρρη. Το Αθηναίον ήταν ένας περίπτερος με έξι κίονες στις μικρές πλευρές και δεκατέσσερις στις μακριές του πλευρές, ενώ προσάρμοζε τις αναλογίες του κλασσικού αρχιτεκτονικού κανόνα που αναπτύχθηκε στην ηπειρωτική Ελλάδα. Συνολικά, το κτίριο είχε 22 μέτρα πλάτος και 55 μέτρα μήκος. Το περιστύλιο περιβαλλόταν από ένα σηκό με ένα πρόναο και ένα οπισθόδομο, με κίονες «εν παραστάσι». Ο ναός μετατράπηκε σε χριστιανικό τόπο λατρείας και τμήματα αυτού εξακολουθούν να είναι ενσωματωμένα στους τοίχους του καθεδρικού ναού των Συρακουσών. Στην αριστερή πλευρά του σημερινού ναού, μερικοί κίονες τοπικού ασβεστόλιθου και ο στυλοβάτης, στον οποίο στέκονται παραμένουν ορατοί. Άλλα απομεινάρια (πλάκες μαρμάρου και υδρορροές που έχουν σχήμα κεφαλής λιονταριού) διατηρούνται στο Περιφερειακό Αρχαιολογικό Μουσείο του Πάολο Όρσι. Μέσα στο ναό, 9 άλλοι κίονες από τη δεξιά πλευρά του περίπτερου είναι σαφώς ορατοί, με έντονη καμπύλωση (ένταση), καθώς και άλλοι δύο από το μέτωπο του σηκού. Il-tempio-di-Athena -Cattedrale-di-Siracusa Tempio di Athena - Biennale internazionale d'ate contemporanea a Siracusa Tempio di Artemide e di Minerva in 3D
Ερρίκος της Βαυαρίας (1884-1916)

Ο Ερρίκος (γερμ. Heinrich, 24 Ιουνίου 1884 - 8 Νοεμβρίου 1916) από τον Οίκο του Βίττελσμπαχ ήταν πρίγκιπας της Βαυαρίας. Κατά τον Α΄ Παγκόσμιο Πόλεμο ήταν αξιωματικός και τιμήθηκε με πολλές διακρίσεις.

 Γεννήθηκε στο Μόναχο και ήταν ο μόνος γιος του Αρνούλφου της Βαυαρίας και της Θηρεσίας, κόρης του Άλοϋς Β΄ του Λίχτενσταϊν. Μεγάλωσε στο Μόναχο και ένας από τους διδασκάλους του ήταν ο Γιόζεφ-Γκέμπαχαρντ Χίμλερ. Όταν γεννήθηκε ο δευτερότοκος γιος τού Γιόζεφ-Γκέμπχαρντ, ο διδάσκαλος, ένθερμος βασιλόφρονας, έδωσε το όνομα του Ερρίκου: Χάινριχ Χίμλερ. Ο Ερρίκος έγινε ο ανάδοχος του παιδιού και επισκεπτόταν την οικογένεια Χίμλερ κάθε Χριστούγεννα. Στα 17 έτη του ακολούθησε στρατιωτική σταδιοδρομία και έγινε υπολοχαγός, πρώτα στο σώμα του Συντάγματος Πεζικού και έπειτα στο 1ο Βαρύ Ιππικό "πρίγκιπας Κάρολος της Βαυαρίας". Κατά τον Α΄ Παγκόσμιο Πόλεμο δραστηριοποιήθηκε στο Δυτικό μέτωπο και τραυματίστηκε βαριά. Όταν ανέρρωσε επέστρεψε στο Σύνταγμα Πεζικού και το 1915 προήχθη σε Ταγματάρχη. Πέθανε στη Ρουμανία το 1916. Peter Longerich, Heinrich Himmler: A Life, Oxford: Oxford University Press. ISBN 978-0-19-965174-0 Jirí Louda and Michael MacLagan, Lines of Succession: Heraldry of the Royal Families of Europe, 2nd edition (London, U.K.: Little, Brown and Company, 1999) Breitman, Richard (2004). Himmler and the Final Solution: The Architect of Genocide. Pimlico, Random House, London. ISBN 1-84413-089-4.
Νικολό Γκαττιλούζιο

Ο Νικολό Γκαττιλούζι (Niccolo Gattilusio ή Niccolo Gattilusio, 1415 - 1462), εξελληνισμένα Νικόλαος Γατελούζος, ήταν Γενουάτης άρχοντας της Λέσβου. Διοίκησε από το 1458 μέχρι το 1462, οπότε οι Τούρκοι κατέλαβαν το νησί.

 Γεννήθηκε μάλλον μετά το 1415 στον ευγενή Γενουάτη Οίκο των Γκαττιλούζι. Πατέρας του ήταν ο Ντορίνο Α' Γκαττιλούζι, επίσης άρχοντας της Λέσβου και μητέρα του η Οριέττα Ντόρια. Μετά τον θάνατο του πατέρα του ανέλαβε ο μεγαλύτερος αδελφός του Ντομένικο Γκαττιλούζι την εξουσία, ενώ ο Νικολό ανέλαβε το αξίωμα του αυθέντη της Λέσβου και αργότερα της Λήμνου. Επειδή είχε χαρακτήρα αλαζονικό και τυραννικό προς τους υπηκόους του, οι Έλληνες της Λήμνου στράφηκαν προς τον Τούρκο σουλτάνο Μωάμεθ Β΄ για να τους βοηθήσει: αφού επαναστάτησαν, ο Μωάμεθ κατέλαβε το νησί διώχνοντας τον Νικολό, που κατέφυγε στη Λέσβο. Εκεί εκθρόνισε τον αδελφό του το 1458 και αφού τον φυλάκισε, τον έπνιξε. Όταν ανέλαβε την εξουσία, άρχισε να υποστηρίζει την πειρατεία και το δουλεμπόριο στις ακτές της Μικράς Ασίας ή ζητούσε λύτρα για την προστασία που παρείχε στην περιοχή. Με τις ενέργειές του αυτές εξόργιζε όλο και περισσότερο τον Μωάμεθ, ο οποίος πολιόρκησε τη Μυτιλήνη το 1462 και αφού κατέλαβε το κάστρο της, έστειλε τον Νικολό στην Κωνσταντινούπολη, όπου τον απαγχόνισε με τη χορδή ενός τόξου. Γενεαλογία Γκαττιλούζι (Γατελούζοι) Miller, William (1913). «The Gattilusj of Lesbos (1355–1462)». Byzantinische Zeitschrift Cawley, Charles, LESBOS (GATTILUSIO), Foundation for Medieval Genealogy, http://fmg.ac/Projects/MedLands/LATIN%20LORDSHIPS%20IN%20GREECE.htm#_Toc359579874, ανακτήθηκε στις August 2012 Marek, Miroslav. «Gattilusio family». genealogy.euweb.cz. Genealogy.EU.
Κυρτό σύνολο

Στα μαθηματικά, ένα σύνολο λέγεται κυρτό όταν για οποιαδήποτε δύο σημεία του συνόλου, όλα τα σημεία του ευθύγραμμου τμήματος που τα ενώνει ανήκουν μέσα στο σύνολο. Στην αντίθετη περίπτωση, δηλαδή όταν υπάρχουν ζεύγη σημείων των οποίων το ευθύγραμμο τμήμα δεν βρίσκεται ολόκληρο μέσα στο σύνολο, το σύνολο λέγεται μη κυρτό. Κυρτό είναι το σύνολο της επάνω εικόνας, το οποίο περικλείεται από τη γραμμή. Μη κυρτά είναι η ίδια η γραμμή που περικλείει το κυρτό σύνολο, το εξωτερικό του κυρτού συνόλου, καθώς και το σχήμα της κάτω εικόνας.

 Ένα σύνολο S ⊆ R n {\displaystyle S\subseteq \mathbb {R} ^{n}} είναι κυρτό αν για κάθε δύο σημεία x , y ∈ S {\displaystyle x,y\in S} , ο κυρτός συνδυασμός τους είναι επίσης στο S {\displaystyle S} . Ισοδύναμα, ∀ x , y ∈ S . ∀ λ ∈ [ 0 , 1 ] . λ ⋅ x + ( 1 − λ ) ⋅ y ∈ S . {\displaystyle \forall x,y\in S.\quad \forall \lambda \in [0,1].\quad \lambda \cdot x+(1-\lambda )\cdot y\in S.} Το σύνολο R n {\displaystyle \mathbb {R} ^{n}} είναι κυρτό. Το κενό σύνολο είναι κυρτό. Το σύνολο με ένα σημείο είναι κυρτό. Κάθε διάστημα [ a , b ] {\displaystyle [a,b]} στο R {\displaystyle \mathbb {R} } είναι ένα κυρτό σύνολο. Η τομή n {\displaystyle n} κυρτών συνόλων S 1 , … , S n {\displaystyle S_{1},\ldots ,S_{n}} είναι κυρτό σύνολο. Η ένωση δύο κυρτών συνόλων δεν είναι κατά ανάγκη κυρτό σύνολο.
Πότε Σαράσιν

Ο Πότε Σαράσιν (Pote Sarasin, 25 Μαρτίου 1905 - 28 Σεπτεμβρίου 2000, พจน์ สารสิน, Phot Sarasin) ήταν διπλωμάτης και πολιτικός από την Ταϊλάνδη, από την οικογένεια Σαράσιν. Υπηρέτησε ως υπουργός Εξωτερικών την περίοδο από το 1949 ως το 1951 και εν συνεχεία ήταν πρεσβευτής στις ΗΠΑ. Το Σεπτέμβριο του 1957 όταν ο Σαρίτ Θαναράτ κατέλαβε την εξουσία με στρατιωτικό πραξικόπημα, διόρισε τον Πότε στο αξίωμα του υπηρεσιακού πρωθυπουργού. Παραιτήθηκε το Δεκέμβριο του 1957. Ο Πότε υπηρέτησε επίσης ως ο πρώτος γενικός γραμματέας του Οργανισμού Συμφώνου Νοτιοανατολικής Ασίας (ΣΕΑΤΟ) από το Σεπτέμβριο του 1957 ως το 1964.

 Η οικογένειά του ήταν παλαιά και ασχολείτο με το εμπόριο. Είχαν επίσης μεγάλες εκτάσεις γης στην ιδιοκτησία τους. Ο πατέρας του ήταν γιατρός. και έμπορος ρυζιού. Ο ίδιος ο Πότε σπούδασε Νομικά στην Ακαδημία Γουιλμπράχαμ της Μασαχουσέτης και μετά στο Μιντλ Τεμπλ του Λονδίνου. Έγινε μέλος της ένωσης δικηγόρων της Αγγλίας. Από το 1933 ως το 1945 εργάστηκε στο δικηγορικό επάγγελμα στην Μπανγκόκ. Υπήρξε στενός φίλος του πρωθυπουργού Πλαέκ Φιμπουνσονγκράμ. Ο Πότε διορίστηκε υφυπουργός Εξωτερικών το 1948. Ως υπουργός Εξωτερικών ο Πότε αντιτάχθηκε στην αναγνώριση του καθεστώτος του Μπάο Ντάι στο Βιετνάμ. Στο τέλος, ο Πλαέκ αψήφησε όλες τις παραινέσεις του υπουργού και αναγνώρισε επίσημα τις βασιλικές κυβερνήσεις του Λάος, της Καμπότζης και του Βιετνάμ στις 28 Φεβρουαρίου. Ο Πότε φανερά ενοχλημένος από τις εξελίξεις, παραιτήθηκε. Ήταν η μοναδική φορά που ένας υπουργός Εξωτερικών στην Ταϊλάνδη παραιτήθηκε για λόγους αρχής.Αμέσως μετά ανέλαβε ξανά πρεσβευτής στην Ουάσινγκτον. Το 1957 μετά την εγκαθίδρυση νέας κυβέρνησης με πραξικόπημα του στρατού, ο Πότε επιλέχθηκε ως επικεφαλής, εξαιτίας των καλών σχέσεων που είχε με τους Αμερικανούς. Επί της πρωθυπουργίας του Σαράσιν διεξήχθησαν κατά πολύ ελεύθερες και δίκαιες εκλογές το Δεκέμβριο. Παραιτήθηκε από την πρωθυπουργία και ανέλαβε γενικός γραμματέας του SEATO.
Γιώργος Τερζής

Ο Γιώργος Τερζής ήταν Έλληνας ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης τη σεζόν 1969-70, κατακτώντας με τους "κίτρινους" το κύπελλο Ελλάδος, ενώ πέρασε το μεγαλύτερο μέρος της καριέρας του στη Βέροια.

 Ο Τερζής ξεκίνησε την καριέρα του από τον Κιλκισιακό και το καλοκαίρι του 1969 μεταπήδησε στον Άρη, με τον οποίο αγωνίστηκε σε δεκατέσσερις αγώνες εκείνη τη χρονιά, κατακτώντας το κύπελλο Ελλάδος.Με τη "βασίλισσα του Βορρά" αγωνίστηκε σε 91 αγώνες της Α' εθνικής κατηγορίας και πέτυχε τρία γκολ, παίζοντας το 1970-71, το 1971-72 και το 1977-78 στο ανώτερο επίπεδο του ελληνικού πρωταθλήματος. Τις υπόλοιπες χρονιές συμμετείχε στο πρωτάθλημα της Β' εθνικής και είναι πλέον ένας από τους δέκα πρώτους σε συμμετοχές στην ιστορία του συλλόγου της Ημαθίας με 253 ματς.Το Νοέμβριο του 1974, ο συμπαίκτης του, Νίκος Μιμίδης, κατηγορήθηκε ότι προσπάθησε να πείσει τον Τερζή να δεχτούν και οι δύο χρήματα από τον Απόλλωνα Καλαμαριάς. Ο Τερζής ενημέρωσε τον έφορο της ομάδας, Παπαχατζή, και τον γενικό αρχηγό της, Απόστολο Στεργίου και μαγνητοφώνησαν τηλεφώνημα του Τερζή με τον Μιμίδη και τον ποδοσφαιριστή του Απόλλωνα, Τσουπλάκη. Ως αποτέλεσμα, ο Μιμίδης συνελήφθη και δεν αγωνίστηκε ξανά στην ομάδα της Βέροιας.Ο Γιώργος Τερζής ήταν πατέρας του προπονητή του Άρη και της Βέροιας, Τόλη Τερζή. Πέθανε από καρκίνο στις 14 Ιουλίου 2012. Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
Φρειδερίκος της Μεγάλης Βρετανίας

Ο Φρειδερίκος (1750 - 1765) ήταν μέλος της βρετανικής βασιλικής οικογένειας ως γιος του Φρειδερίκου, Πρίγκιπα της Ουαλίας, και της Αυγούστας της Σαξονίας-Γκότα, καθώς και εγγονός του Γεωργίου Β΄ της Μεγάλης Βρετανίας.

 Ο Φρειδερίκος Γουλιέλμος γεννήθηκε στις 13 Μαΐου 1750 στο Λέστερ Χάουζ του Ουέστμινστερ. Βαπτίσθηκε τέσσερις ημέρες αργότερα, στο ίδιο μέρος, από τον Επίσκοπο της Οξφόρδης, Τόμας Σέκερ. Ανάδοχοί του ήταν ο αδελφός του Γεώργιος, ο θείος του Γουλιέλμος της Σαξονίας-Γκότα-Άλτενμπουργκ και η αδελφή του Αυγούστα.Ο Πρίγκιπας Φρειδερίκος πέθανε στις 29 Δεκεμβρίου 1765, σε ηλικία 15 ετών. Ο ιστορικός και συγγραφέας Χόρας Ουόλποουλ τον είχε περιγράψει ως "όμορφο και πολλά υποσχόμενο αγόρι". Προς τιμήν του ονομάστηκε το Φρούριο Φρέντερικ στο Κίνγκστον του Οντάριο.
Πέτα Άρτας

Για οικισμούς με ίδιο όνομα στην Ελλάδα, δείτε: Πέτας. Το Πέτα είναι κωμόπολη στην Ήπειρο, 8 χλμ. ανατολικά της Άρτας. Διοικητικά υπάγεται στον Δήμο Νικολάου Σκουφά, του οποίου αποτελεί και την έδρα. Στην απογραφή του 2011 ο οικισμός βρέθηκε να έχει πληθυσμό 1563 κατοίκους. Η κύρια ασχολία των κατοίκων του είναι η γεωργία.

 Ο χώρος κατοικείται από την αρχαιότητα, όπως μαρτυρεί το παρακείμενο αρχαίο νεκροταφείο. Στην περιοχή διεξήχθη σημαντική μάχη το 1822 κατά τη διάρκεια της ελληνικής επανάστασης. Στη μνήμη των πεσόντων έχει εγερθεί μνημείο σε ύψωμα του χωριού. Στην ίδια τοποθεσία διεξήχθη την 1η Οκτωβρίου του 1943 μάχη μεταξύ του ΕΔΕΣ και των γερμανικών δυνάμεων Κατοχής, κατά την οποία σκοτώθηκε ο αξιωματικός του ΕΔΕΣ και εύελπις, Λεωνίδας Πετροπουλάκης. Το σημαντικότερο μνημείο του χωριού είναι αυτό των πεσόντων στη Μάχη του Πέτα, το οποίο βρίσκεται σε ένα από τα υψηλότερα σημεία του χωριού. Μνημείο του χωριού είναι και ο ιερός ναός του Αγίου Γεωργίου, στον οποίο βρίσκεται κεντητός επιτάφιος, που χρονολογείται από το 1647. Ο ναός είναι κατασκευής του 1850 και έχει χαρακτηριστεί προστατευόμενο μνημείο. Η Μεγάλη Εβδομάδα ήταν η εποχή που όλοι οι ξενιτεμένοι γύριζαν σπίτι τους. Τα σπίτια στο Πέτα γέμιζαν, οι οικογένειες ξανάσμιγαν, οι φωνές των παιδιών ξεσήκωναν τις γειτονιές. Ήταν για όλους περίοδος λύπης, κατάνυξης, νηστείας. Από νωρίς το πρωί του Μεγάλου Σαββάτου οι γυναίκες Πετανίτισσες άρχιζαν τις ετοιμασίες για την Ανάσταση και την Κυριακή του Πάσχα. Η μάνα Πετανίτισσα, αρχηγός της οικογένειας για εκείνες τις ημέρες, από το χάραμα έβαζε το μπότι σε κεντρικό σημείο της αυλής. Ήταν το σκεύος που μετέφερε και αποθήκευε το νερό της οικογένειας. Ένα βασικό εξάρτημα για την ζωή στο κάθε σπίτι. Μόλις η καμπάνα χτυπούσε χαρμόσυνα για την πρώτη Ανάσταση όλοι μαζί σπάγανε το μπότι. Το σπάσιμό του συμβολίζει το θόρυβο που έγινε όταν Αναστήθηκε ο Χριστός, κατά τις Γραφές. Τα τελευταία χρόνια το έθιμο αναβιώνεται στην πλατεία του χωριού από την Αδελφότητα των εκ Πέτα Άρτας "Ο 'Αγιος Γεώργιος". Το Πέτα απέχει 8 χλμ από την Άρτα. Η μετάβαση μπορεί να γίνει, εκτός από αυτοκίνητο, και με τη χρήση του αστικού ΚΤΕΛ Άρτας.
Μανουκάου

Η Πόλη του Μανουκάου (Manukau City) είναι πόλη στην αστική περιοχή του Ώκλαντ στη Νέα Ζηλανδία. Είναι η τρίτη μεγαλύτερη πόλη της Νέας Ζηλανδίας. Αν και επίσημα περιγράφεται ως πόλη από μόνη της, το Μανουκάο είναι ντε φάκτο μέρος της πόλης του Ώκλαντ, και δεν υπάρχουν καθαροί διαχωρισμοί μεταξύ του Μανουκάου και της υπόλοιπης πόλης πέρα από διοικητικά όρια και μερικούς λιμενικούς ορμίσκους. Η περιοχή αναφέρεται κοινά ως Νότιο Ώκλαντ, αλλά ο όρος αυτός δεν διαθέτει καμία επίσημη αναγνώριση και δεν περιλαμβάνει το Ανατολικό Ώκλαντ, που είναι εντός των επισήμων ορίων της Πόλης του Μανουκάου. Το όνομα Μανουκάου είναι Μαορί καταγωγής και μπορεί να σημαίνει "καλοβατικά πτηνά", αν και έχει προταθεί πως το όνομα του λιμανιού από το οποίο ονομάστηκε η πόλη ήταν αρχικά Μανούκα (Manuka), είδος ιθαγενούς δέντρου.

 Η περιοχή της Πόλης του Μανουκάου συγκεντρώνεται στα νότια του ισθμού Οταχούχου, της στενότερης σύνδεσης μεταξύ της Πόλης του Ώκλαντ και της περιοχής Νορθλάντ και του υπολοίπου του βόρειου νησιού. Πέρα από το Μανουκάου στα νότια βρίσκονται οι περιφέρειες Παπακούρα και Φράνκλιν, που είναι λιγότερο αστικές αλλά μέρος της Περιοχής του Ώκλαντ και θεωρούνται σε κάποιο βαθμό αναπόσπαστο κομμάτι της αστικής περιοχής του Ώκλαντ. Το Διεθνές Αεροδρόμιο του Ώκλαντ βρίσκεται στο Μανγκέρε, στα δυτικά του Μανουκάου, κοντά στα ύδατα του Λιμανιού Μανουκάου. Για μερικά χρόνια πριν από την αναδιοργάνωση των τοπικών κυβερνήσεων του 1989, η τότε Πόλη του Μανουκάου είχε τον υψηλότερο πληθυσμό από οποιαδήποτε πόλη ή περιφέρεια στη χώρα. Όπως και το μεγαλύτερο μέρος του υπολοίπου της χώρας, το Μανουκάο είναι πολυποίκιλο εθνολογικά, και έδρα πολλών πολιτισμών, ιδιαίτερα Μαορί και μελών Πολυνησιακών εθνοτήτων, με πρόσφατη συγκέντρωση Ασιατών εντός και κοντά του Χόγουϊκ. Είναι πυκνοκατοικημένο για τα δεδομένα της Νέας Ζηλανδίας, παρόλο που διαθέτει πολύ λίγα διαμερίσματα. Ένας από τους διάσημους κατοίκους του νησιού ήταν ο Ντέιβιντ Λαντζ, πρώην Πρωθυπουργός της Νέας Ζηλανδίας και Μέλος του Κοινοβουλίου για το Μάνγκερε. Πολυμέσα σχετικά με το θέμα Manukau City στο Wikimedia Commons
Ουλρίκε Μπράντστορπ

Η Ουλρίκε Μπράντστορπ (Ulrikke Brandstorp, γεννημένη στις 13 Ιουλίου 1995), γνωστή με το καλλιτεχνικό Ulrikke, είναι νορβηγή τραγουδίστρια. Συμμετείχε στη νορβηγική έκδοση του Idol το 2013 και στο Stjernekampen του NRK το 2018. Θα εκπροσωπήσει τη Νορβηγία στο διαγωνισμό τραγουδιού της Eurovision 2020 στο Ρότερνταμ της Ολλανδίας, μετά τη νίκη της στο Melodi Grand Prix 2020 με το τραγούδι "Attention".Το 2019, έπαιξε το ρόλο της Liesl στο Sound of Music στο Folketeateret του Όσλο.

 Η Brandstorp ξεκίνησε να τραγουδάει από τότε που ήταν παιδί. Έπαιξε σε πολλές τοπικές παραγωγές του Pippi Longstocking. Το 2011-2013 ήταν επίσης σε μια νορβηγική περιοδεία με τις εκπομπές The Show Must Go On II και το The Thrill του Michael Jackson.Συμμετείχε στο Idol το 2013 και στο τάλεντ σόου The Voice το 2015 με τον Hanne Sørvaag ως μέντορα. Βγήκε νοκ άουτ στους ημιτελικούς. Η Brandstrop από τότε συμμετείχε στο διαγωνισμό NRK Stjernekamp το φθινόπωρο του 2018. Εκεί κατέληξε στη δεύτερη θέση, χάνοντας μόνο από την Ella Marie Hætta Isaksen.Το 2019, έπαιξε το ρόλο της Liesl, της παλαιότερης κόρης της οικογένειας Von Trapp, στο Sound of Music στο Folketeateret στο Όσλο. Τραγούδησε το "Shallow" με τον Ben Adams κατά τη διάρκεια του Allsang på Grensen το καλοκαίρι του 2019.Συμμετείχε στο Melodi Grand Prix 2017 με το τραγούδι "Places" και τερμάτισε στην τέταρτη θέση. Συμμετείχε στο Melody Grand Prix 2020 με το τραγούδι "Attention", όπου και κέρδισε. Ως αυτού, θα εκπροσωπήσει τη Νορβηγία στον Διαγωνισμό Τραγουδιού της Eurovision 2020 στο Ρότερνταμ της Ολλανδίας.
Φρανσουάζ Μπαρέ Σινουσί

Η Φρανσουά Μπαρέ Σινουσί (Γαλλικά: Françoise Barré-Sinoussi) είναι καθηγήτρια Ιολογίας στο Ινστιτούτο Παστέρ και κάτοχος του βραβείου Νομπελ Ιατρικής για τις έρευνές της πάνω στο ιό HIV.

 Γεννήθηκε στο Παρίσι. Σπούδασε στην Σορβόννη και εντάχθηκε στο δυναμικό του Ινστιτούτου Παστερ. Το 1975 ολοκλήρωσε το διδακτορικό της. Μαζί με τον Λικ Μοντανιέ ανακάλυψε τον ιό του ανθρώπινου ανοσοποιητικού συστήματος HIV. Για την ανακάλυψη αυτή τιμήθηκαν το 2008 με το Νομπελ Ιατρικής.
Got to Be There

Το Got to Be There είναι το πρώτο solo άλμπουμ του Μάικλ Τζάκσον, το οποίο κυκλοφόρησε στις 24 Ιανουαρίου 1972, από τη Motown. Συμπεριλαμβάνει το ομώνυμο τραγούδι, το οποίο κυκλοφόρησε στις 7 Οκτωβρίου 1971. Το άλμπουμ πώλησε 5.2 εκατομμύρια αντίτυπα παγκοσμίως. Το άλμπουμ ξανακυκλοφόρησε το 2009 ως μέρος του Hello World: The Motown Solo Collection.

 Η Motown κυκλοφόρησε το solo album του Τζάκσον παράλληλα με το άλμπουμ του Ντόννι Όσμοντ, ο οποίος ήταν γνωστός για τα τραγούδια Sweet & Innocent και Puppy Love. Το Got To Be There (8η θέση) και το Hey Girl/I Knew You When του Όσμοντ (9η θέση) επέστρεψαν στο Hot 100 στις 15 Ιανουαρίου 1972. Ο Τζάκσον είχε κάνει ένα hit με το ομώνυμο τραγούδι και το Rockin' Robin, το οποίο, όπως και το Puppy Love του Όσμοντ, ήταν remake ενός τραγουδιού της δεκαετίας του 1950. Αυτά τα δύο hits έλαβαν τη 5η και 6η θέση στο Hot 100, στις 8 Απριλίου 1972. Το I Wanna Be Where You Are του Τζάκσον (27η θέση) του Τζάκσον και το Too Young του Όσμοντ (28η θέση) θα επιστρέψουν στο Hot 100 στις 24 Ιουνίου 1972. Το άλμπουμ έχει νέες εκδοχές του Ain't No Sunshine, του You've Got a Friend και του Love Is Here and Now You're Gone. Το άλμπουμ έφθασε στη 14η θέση του US pop albums chart και στη 3η θέση στο US R&B album chart. Το Rolling Stone (12/7/72, p.68) - «καλλιτεχνικό, καλά κομμάτια ως συνήθως από τους Τζάκσον 5...γλυκιά συγκινητική φωνή...αθωότητα και παντελής επαγγελματισμός...συναρπαστικό και ακαταμάχητο»
Βιομηχανικό πάρκο

Ένα βιομηχανικό πάρκο (επίσης γνωστό ως βιομηχανικό ακίνητο, ακίνητο συναλλαγών) είναι μια περιοχή που έχει προγραμματιστεί και οριστεί για το σκοπό της βιομηχανικής ανάπτυξης. Ένα βιομηχανικό πάρκο μπορεί να θεωρηθεί ως μια πιο "βαρέων βαρών" έκδοση του επιχειρηματικού πάρκου ή πάρκου γραφείων, το οποίο έχει γραφεία και ελαφριά βιομηχανία, και όχι βαριά βιομηχανία.

 Τα βιομηχανικά πάρκα βρίσκονται συνήθως στις άκρες ή έξω από την κύρια κατοικημένη περιοχή μιας πόλης, και συνήθως υπάρχει καλή πρόσβαση σε μέσα μεταφοράς, συμπεριλαμβανομένων των οδικών και σιδηροδρομικών. Ένα τέτοιο παράδειγμα θα μπορούσε να είναι ο μεγάλος αριθμός των βιομηχανικών περιοχών που βρίσκονται κατά μήκος του Ποταμού Τάμεση στην περιοχή Πύλη Τάμεση του Λονδίνου. Τα βιομηχανικά πάρκα βρίσκονται συνήθως κοντά σε συγκοινωνιακές εγκαταστάσεις, ειδικά όταν συμπίπτουν διάφορα μέσα μεταφοράς, συμπίπτουν, συμπεριλαμβανομένων των αυτοκινητόδρομων, σιδηρόδρομων, αεροδρομίων και λιμανιών. Αυτή η ιδέα του ορισμού της γης μέσα από αυτό το είδος ζωνισμού βασίζεται σε διάφορες έννοιες: Να είναι σε θέση να επικεντρώσει αφιερωμένη υποδομή σε μια οριοθετημένη περιοχή για να μειώσει τα ανά επιχείριση έξοδα για την υποδομή. Η εν λόγω υποδομή περιλαμβάνει δρόμους, αμαξοστάσια σιδηρόδρομων, λιμάνια, ηλεκτρικές προμήθειες υψηλής ισχύος (η τριφασική ηλεκτρική ενέργεια συμπεριλαμβάνεται συχνά), καλώδια επικοινωνιών υψηλού τέλους, προμήθειες νερού υψηλής έντασης, και γραμμές αερίου υψηλής έντασης. Να είναι σε θέση να προσελκύσει νέες επιχειρήσεις, παρέχοντας μια ολοκληρωμένη υποδομή σε μία θέση. Επιλεξιμότητα των βιομηχανικών πάρκων για τα οφέλη Να αναιρέσει βιομηχανικές χρήσεις από αστικές περιοχές για να προσπαθήσει να μειώσει τις περιβαλλοντικές και κοινωνικές επιπτώσεις από τις βιομηχανικές χρήσεις. Να παρέχει τοπικοποιημένους περιβαλλοντικούς ελέγχους που προορίζονται ειδικά για τις ανάγκες της βιομηχανικής περιοχής. Διάφορα βιομηχανικά πάρκα εκπληρώνουν τα κριτήρια αυτά σε διαφορετικό βαθμό. Πολλές μικρές κοινότητες έχουν καθοριστεί βιομηχανικά πάρκα με μόνη πρόσβαση σε ένα κοντινό αυτοκινητόδρομο, και μόνο με βασικά εργαλεία και οδοστρώματα. Οι επιλογές δημόσιας συγκοινωνίας μπορεί να είναι περιορισμένες ή ανύπαρκτες. Μπορεί να υπάρχουν λίγες ή καθόλου ειδικές περιβαλλοντικές διασφαλίσεις. Ένα βιομηχανικό πάρκο που ειδικεύεται στην βιοτεχνολογία λέγεται βιοτεχνολογικό βιομηχανικό πάρκο. Μπορεί επίσης να είναι γνωστό ως βιοβιομηχανικό πάρκο ή οικοβιομηχανικό σύμπλεγμα. Τα διαμερισμένα εργοστάσια υπάρχουν σε πόλεις όπως η Σιγκαπούρη και το Χονγκ Κονγκ, όπου η γη είναι σπάνια. Συνήθως, αυτά είναι παρόμοια με τα διαμερίσματα, αλλά είναι μεμονωμένες οικιακές βιομηχανίες αντ'αυτού.Τα διαμερισμένα εργοστάσια έχουν ανελκυστήρες φορτίου και δρόμους που εξυπηρετούν κάθε επίπεδο, παρέχοντας πρόσβαση σε κάθε μέρος του εργοστασίου. Ο ΟΒΙΗΕ Βιετνάμ (Οργανισμός Βιομηχανικής Ανάπτυξης των Ηνωμένων Εθνών) έχει συντάξει μια λίστα με τα Βιομηχανικά Πάρκα στην Οικονομική Κοινότητα της ASEAN σε μια έκθεση με τίτλο "Οικονομικές Ζώνες στην ASEAN Αρχειοθετήθηκε 2020-09-30 στο Wayback Machine." που γράφτηκε από τον Αρνό Μορισσόν. Ενεργειακή περιοχή Βιομηχανική περιοχή
Γενθιανώδη

Τα Γενθιανώδη (λατ. Gentianales) είναι τάξη των αγγειόσπερμων φυτών. Περιλαμβάνει 1138 γένους και πάνω από τα 16 000 είδους. Πάνω από τα 80% των ειδών της τάξεως ανήκει στην οικογένεια Ερυθροδανοειδών (Rubiaceae).

 Σύμφωνα με το σύστημα APG II (2003) η τάξη των γενθιανώδων εντάσσεται στην ομάδα euasterids I και υποδιαιρείται σε 5 οικογένειες: Apocynaceae Gelsemiaceae Gentianaceae Loganiaceae Rubiaceae Σύμφωνα με το σύστημα του Cronquist (1981) η τάξη περιλαμβάνει τις εξής οικογένειες: Apocynaceae Asclepiadaceae Gentianaceae Loganiaceae Retziaceae Saccifoliaceae Παρακάτω παρατίθεται το κλαδόγραμμα του κλάδου των αστεριδών που δείχνει υποθετικές συγγενικές σχέσεις της τάξεως των Γενθιανώδων σύμφωνα με το σύστημα APG IV (2016). Στην τάξη Γενθιανώδη ανήκει γένος Καφέα ή Καφεόδεντρο (Coffea) και επίσης μερικά καλλωπιστικά φυτά όπως Nerium ή πικροδάφνη, Gardenia jasminoides ή γαρδένια, Pluméria rúbra ή πλουμέρια.
Ντομένικο Γκριμάνι

Ο Ντομένικο Γκριμάνι (Domenico Grimani, 19 Φεβρουαρίου 1461 – 27 Αυγούστου 1523) ήταν Βενετός ευγενής, θεολόγος και Καρδινάλιος της Βενετίας (1493 - 1523). Ο Ντομένικο όπως πολλοί κληρικοί της εποχής του κατείχε πολλά αξιώματα, θέσεις και πόστα, ο Έρασμος του αφιέρωσε τα «Μουσικά».

 Γεννημένος στην Βενετία ήταν ο μεγαλύτερος από τους πέντε γιους του Αντωνίου Γκριμάνι και της συζύγου του Αικατερίνης Λορεντάν. Ο πατέρας του ήταν ο γηραιότερος εκλεγμένος Δόγης της Βενετίας με την βοήθεια των γιων του ιδιαίτερα του Ντομένικο (1521) που ήταν πολλά χρόνια Καρδινάλιος. Στην νεότητα του έδειξε έντονο ενδιαφέρον για τον Αναγεννησιακό ουμανισμό με την βοήθεια επιφανών δασκάλων στην γενέτειρα του Βενετία, στην συνέχεια σπούδασε στην Φλωρεντία στον κύκλο του Λαυρέντιου του Μεγαλοπρεπούς με τον Τζοβάννι Πίκο ντελλά Μιράντολα και τον Πολιζιάνο. Πήρε Διδακτορικό στο Κανονικό Δίκαιο στο Πανεπιστήμιο της Πάδοβας (23 Οκτωβρίου 1487), εξελέγη την ίδια χρονιά Γερουσιαστής της Βενετίας. Διορίστηκε Καγκελάριος της Βενετίας (1493) μια θέση που εξαγοράστηκε από τον πατέρα του με 30.000 δουκάτα. Ο Ντομένικο Γκριμάνι δεν χρίστηκε ιερέας μέχρι το 1498, μετά την εκλογή του πάπα Ιούλιου Β΄ έγινε ιερέας στον ναό του Αγίου Μάρκου. Ξεκίνησε με Αποστολική διοίκηση στην Λευκωσία, διετέλεσε πατριάρχης της Ακυληία (1498 - 1517) και παραιτήθηκε (1517) υπέρ του ανιψιού του Μαρίνο Γκριμάνι. Οι επόμενες θέσεις του ήταν επίσκοπος του Αλμπάνο (1508 - 1523), επίσκοπος του Ουρμπίνο (1514 - 1523) και επίσκοπος του Κενέντα (1517 - 1520). Ο Ντομένικο Γκριμάνι ήταν βαριά άρρωστος την χρονιά που ο υπέργηρος πατέρας του εξελέγη δόγης (1521) και πέθανε σε ενάμισι χρόνο. Τάφηκε στον Ναό Αγίων Ιωάννου και Παύλου στην Ρώμη και αργότερα τα οστά του μετακινήθηκαν στον Ναό Αγίου Φραγκίσκου της Αμπέλου. Ο Ντομένικο Γκριμάνι ήταν μεγάλος συλλέκτης έργων τέχνης από διάσημους καλλιτέχνες όπως οι : Λεονάρντο ντα Βίντσι, Τζορτζόνε, Τιτσιάνο, Χανς Μέμλινγκ, Ιερώνυμος Μπος και Ραφαήλ. Οι περισσότερες συλλογές του βρίσκονται στο Μουσείο Αρχαιοτήτων του ανακτόρου των δόγηδων στην Βενετία, οι υπόλοιπες βρίσκονται στην συλλογή του αρχιεπισκόπου στο Ούντινε. Η "Σύνοψη του Γκριμάνι" στην Μαρκιανή Βιβλιοθήκη θεωρείται μείζον έργο για την ύστερη ιστορία των μεσαιωνικών Φλαμανδικών εικονογραφημένων χειρογράφων. Δημιουργήθηκε στην Γάνδη και την Μπρυζ την περίοδο 1515 - 1520 και ανήκε στον Καρδινάλιο Ντομένικο Γκριμάνι. Πολλοί διάσημοι καλλιτέχνες όπως οι Σάϊμον Μπένινγκ και Τζέραρντ Ντέηβιντ συνεισέφεραν μερικά από τα καλύτερα έργα τους στην Μαρκιανή Βιβλιοθήκη. Cheney, David M. "Domenico Cardinal Grimani" T. Kren & S. McKendrick, ed. (2003). Illuminating the Renaissance: The Triumph of Flemish Manuscript Painting in Europe. Getty Museum/Royal Academy of Arts Biography
Μουσείο του Πολιτισμού των Ρομά

Το Μουσείο Πολιτισμού των Ρομά στην Τσεχία (Muzeum romské kultury) είναι ένας οργανισμός αφιερωμένος στην ιστορία και τον πολιτισμό των Ρομά. Βρίσκεται στο Μπρνο στην Τσεχία.

 Το Μουσείο ιδρύθηκε το 1991 από μέλη των Ρομά διανοητών στην Τσεχία, με επικεφαλής την Γιάνα Χορβάθοβα, αμέσως μετά την επανάσταση του βελούδου στην Τσεχοσλοβακία. Κατά τα πρώτα χρόνια, το μουσείο μεταφερόταν από το ένα μέρος στο άλλο και αντιμετώπιζε οικονομικά προβλήματα. Τον Δεκέμβριο 2000 μετακόμισε στο σημερινό κτίριο στην οδό Μπρατισλάβσκα στο Μπρνο, το οποίο θεωρείται το κέντρο της τοπικής κοινότητας Ρομά. Το Μουσείο χρηματοδοτείται από τον κρατικό προϋπολογισμό της χώρας. Την 1η Δεκεμβρίου 2005 άνοιξε η πρώτη μόνιμη έκθεση. Η μόνιμη συλλογή καλύπτει 6 δωμάτια και μια έκταση 326 m². Είναι αφιερωμένη στην ζωή, τον πολιτισμό και τα σημαντικά γεγονότα των Ρομά κατά την περίοδο από την μετανάστευσή τους από την Ινδία μέχρι σήμερα, με ιδιαίτερη έμφαση στην ζωή τους στα εδάφη της Τσεχίας την περίοδο 1945-1989. Περιοδικές εκθέσεις, κυρίως τέχνης και φωτογραφίας, πραγματοποιούνται ανά χρονικά διαστήματα. Παράλληλα με τις εκθέσεις, το μουσείο αποτελεί επίσης μέρος για έρευνα πάνω στους Ρομά στην Κεντρική Ευρώπη. Με μια δημόσια βιβλιοθήκη, οι φοιτητές και άλλοι ενδιαφερόμενοι έχουν την ευκαιρία να επιλέξουν από περισσότερες από 3,000 εκδόσεις (βιβλία, περιοδικά, CDs). Το μουσείο διοργανώνει διαλέξεις, συναυλίες, συζητήσεις και μαθήματα εκμάθησης της γλώσσας ρομά για το κοινό και επαγγελματίες. Το απόγευμα το μουσείο είναι ανοιχτό για τα παιδιά ρομά από την γειτονιά. Η βιβλιοθήκη περιλαμβάνει σημαντικές ερευνητικές μελέτες και βιβλία, λογοτεχνία των Ρομά, ειδησεογραφικά άρθρα στην τσεχική και σλοβακική γλώσσα (σχετικά με τους Ρομά), ειδησεογραφικά άρθρα σχετικά με τους Ρομά σε ξένες γλώσσες, συζητήσεις και πρακτικά συνεδρίων. The Museum of Romani Culture (στα τσεχικά)Άλλα μουσεία Ρομά: Documentation and Cultural Centre of German Sinti and Roma στην Χαϊδελβέργη της Γερμανίας (γερμανικά, αγγλικά) Ethnographic Museum στο Τάρνοου της Πολωνίας. Click menu ROMA (CYGANIE) on the left. (πολωνικά, αγγλικά, ρομά)
Επαρχία Φρουνζιένσκι

Η επαρχία Φρουνζιένσκι (Λευκορωσικά: Фрунзенскі; Ρωσικά: Фрунзенский) είναι μια διοικητική υποδιαίρεση της πόλης του Μινσκ στη Λευκορωσία. Πήρε το όνομά της από τον Μιχαήλ Φρούνζε και είναι η πιο πυκνοκατοικημένη επαρχία της πόλης.

 Η επαρχία, η μεγαλύτερη στο Μινσκ, βρίσκεται στην δυτική περιοχή της πόλης και συνορεύει με τις επαρχίες Τσεντράλνι και Μασκόβσκι. Η επαρχία Φρουνζιένσκι εξυπηρετείται από τη γραμμή μετρό "Αβταζαβόντσκαγια". Επίσης, διασχίζεται από τον περιφερειακό αυτοκινητόδρομο "MKAD". Επίσημη ιστοσελίδα Αρχειοθετήθηκε 2017-09-21 στο Wayback Machine. (στα ρωσικά)
Πάτρικ Ντέμπσι

Ο Πάτρικ Γκάλιν Ντέμπσι (Patrick Galen Dempsey, 13 Ιανουαρίου 1966) είναι Αμερικανός ηθοποιός και οδηγός αγωνιστικών αυτοκινήτων. Είναι κυρίως γνωστός για τον ρόλο του στην ιατρική σειρά Grey's Anatomy του ABC, ως ο νευροχειρουργός Derek Shepherd, συμπρωταγωνιστώντας με την Έλεν Πομπέο (Meredith Grey), στους κύκλους 1-11.

 Ο Ντέμπσι γεννήθηκε στο Λέουιστον της Μέιν και μεγάλωσε στις κοντινές κωμοπόλεις των Τέρνερ και Μπάκφιλντ. Έχει δύο μεγαλύτερες αδερφές κι έναν ετεροθαλή αδερφό. Η μητέρα του, Amanda Casson ήταν σχολική γραμματέας και ο πατέρας του, William, ήταν ασφαλιστής.Στα νιάτα του, ο Ντέμπσι συμμετείχε σε διαγωνισμούς ζογκλερικών. Το 1981 πήρε τη δεύτερη θέση στο διεθνές Πρωτάθλημα Συνδέσμου ζογκλέρ στην κατηγορία των νέων, μετά τον Anthony Gatto, που θεωρείται ο καλύτερος ζογκλέρ όλων των εποχών.Ο Ντέμπσι διαγνώστηκε με δυσλεξία στην ηλικία των 11 ετών. Έχει αποκαλύψει ότι πιστεύει ότι η δυσλεξία τον έκανε αυτό που είναι σήμερα. Του έδωσε μια προοπτική του να πρέπει συνέχεια να προσπαθεί και ότι τον έχει κάνει να μην εγκαταλείπει ποτέ. Ο Ντέμπσι έχει παντρευτεί δύο φορές. Στις 24 Αυγούστου 1987, νυμφεύτηκε τη μάνατζερ, ηθοποιό και acting coach του, Rochelle "Rocky" Parker, όταν ήταν εκείνος 21 κι εκείνη 48 ετών. Εμφανίστηκαν μαζί στην ταινία In the Mood. Ενώ υπήρχαν φήμες ήταν η καλύτερη φίλη της μητέρας του, εκείνος αποκάλυψε ότι έγινε φίλος με τον γιο της Parker, μόνο μετά τη σχέση του με εκείνη. Το ζευγάρι χώρισε στις 26 Αυγούστου 1994. Η Parker απεβίωσε το 2014.Στις 31 Ιουλίου 1999, ο Ντέμπσι παντρεύτηκε τη hairstylist και makeup artist, Jillian Fink. Το ζευγάρι έχει τρία παιδιά, την Talula Fyfe (20 Φεβρουαρίου 2002) και τους δίδυμους Sullivan Patrick και Darby Galen (1 Φεβρουαρίου 2007). Τον Ιανουάριο του 2015, η Fink έκανε αίτηση διαζυγίου, όμως το ζευγάρι τα ξαναβρήκε και ακύρωσαν το διαζύγιό τους στις 12 Νοεμβρίου 2016. ‡ Ανεπαρκής για βαθμό. Αποτελέσματα στο 24 Hours of Le Mans Αποτελέσματα στο Complete Rolex Sports Car Series † Δε συμπλήρωσε επαρκείς γύρους, προκειμένου να σκοράρει. Αποτελέσματα στο Complete Continental Tire Sports Car Challenge ‡ Ο Ντέμπσι ήταν guest οδηγός και ως εκ τούτου δεν μπορούσε να σκοράρει. Αποτελέσματα στο Complete Maserati Trofeo World Series ‡ Ο Ντέμπσι ήταν guest οδηγός και ως εκ τούτου δεν μπορούσε να σκοράρει. Αποτελέσματα στο Complete American Le Mans Series † Δε συμπλήρωσε επαρκείς γύρους, προκειμένου να σκοράρει. Αποτελέσματα στο Complete United SportsCar Championship † Δε συμπλήρωσε επαρκείς γύρους, προκειμένου να σκοράρει. * Σε εξέλιξη Αποτελέσματα στο Complete Porsche Supercup ‡ Ο Ντέμπσι ήταν guest οδηγός και ως εκ τούτου δεν μπορούσε να σκοράρει. Αποτελέσματα στο Complete FIA World Endurance Championship Πάτρικ Ντέμπσι στην IMDb
Λευτέρης Λαζάρου

Ο Λευτέρης Λαζάρου (1952, Πειραιάς) είναι γνωστός Έλληνας αρχιμάγειρας. Είναι κυρίως γνωστός ως ο πρώτος Έλληνας σεφ που βραβεύτηκε με αστέρι Michelin, και ως ένας από τους κριτές στις πρώτες δύο σεζόν του δημοφιλούς τηλεοπτικού διαγωνισμού Masterchef Greece. Ειδικεύεται στην μοντέρνα Ελληνική κουζίνα, και συγκεκριμένα στα θαλασσινά, ενώ θεωρείται ένας από τους πιο αναγνωρίσιμους και βραβευμένους Έλληνες μάγειρες.

 Γεννήθηκε στον Πειραιά το 1952. Ο πατέρας του εργαζόταν ως μάγειρας σε καράβι, και από την ηλικία των 15, άρχισε να δουλεύει στην κουζίνα του πατέρα του. Τον Οκτώβριο του 1987, άνοιξε το εστιατόριο θαλασσινών Βαρούλκο στο λιμάνι του Πειραιά. Το 2002, το μαγαζί έγινε το πρώτο εστιατόριο της Ελληνικής κουζίνας που έλαβε ένα αστέρι Michelin, που συχνά θεωρείται ως το πιο υψηλού κύρους βραβείο μαγειρικής, το οποίο διατηρεί μέχρι και σήμερα. Το 2004 το εστιατόριο μεταφέρθηκε στην οδό Πειραιώς στην Αθήνα, και το 2014 ξανά μεταφέρθηκε στον Πειραιά, αυτή τη φορά με το όνομα Βαρούλκο Seaside. Το εστιατόριο, ανάμεσα σε άλλα βραβεία, έχει παραλάβει το βραβείο Χρυσός Σκούφος του ψυχαγωγικού οδηγού Αθηνόραμα κάθε χρονιά απο το 1993, κάνοντας τον Λαζάρου τον μοναδικό σεφ που έχει δεχτεί τόσες φορές το βραβείο. Έχει διδάξει Ελληνική Κουζίνα στο Culinary Institute of America (CIA), μία από τις καλύτερες σχολές μαγειρικής στον κόσμο.Το 2006 δημοσίευσε το πρώτο του βιβλίο μαγειρικής, με το τίτλο Λευτέρης Λαζάρου- 20 Χρόνια στο Βαρούλκο. Απο τότε, έχει γράψει πολλά άλλα βιβλια, καλύπτοντας δίαφορα είδη συνταγών, συμπεριλαμβάνοντας ένα παιδικό βιβλίο, με το όνομα Παιδιά ας Μαγειρέψουμε! Το 2010 ήταν μέλος της κριτικής επιτροπής για την πρώτη σεζόν του τηλεπαιχνιδιού Masterchef Greece στο Mega Channel, μαζί με τον Δημήτρη Σκαρμούτσο και τον Γιάννη Λουκάκο. Επανεκτέλεσε αυτόν το ρόλο στην δέυτερη σεζόν της σειράς, το 2012, μέχρι την ακύρωση της για οικονομικούς λόγους το 2013. Ήταν επίσης κριτής στην σειρά Master Chef Junior το 2011. Το 2018 παρουσίασε την τηλεοπτική εκπομπή μαγειρικής Κάθε Μέρα Αξίζει από την Lidl στο ANT1. To 2020, ξεκίνησε μια διαδικτυακή εκπομπή μαγειρικής με το όνομα Με Το Μάτι Γαρίδα στο YouTube.
Λίμνη Αρχεντίνο

H Λίμνη Αρχεντίνο (Lago Argentino) είναι λίμνη στην Επαρχία Σάντα Κρους της νότιας Αργεντινής. Είναι η μεγαλύτερη λίμνη γλυκού νερού της Αργεντινής, με έκταση 1.415 τετραγωνικά χιλιόμετρα και μέγιστο πλάτος 32 χιλιόμετρα. Το μέγιστο βάθος της φθάνει τα 500 μέτρα.

 Η λίμνη βρίσκεται μέσα στο Εθνικό Πάρκο των Παγετώνων, σε μια περιοχή με πολλούς παγετώνες, και δέχεται τα νερά από το λιώσιμο των πάγων τους, μέσω αρκετών μικρών ποταμιών, όπως και το νερό της Λίμνης Βιέδμα, που μεταφέρεται από τον μήκους 50 χιλιομέτρων ποταμό Λα Λεόνα. Η έκταση της λεκάνης απορροής της υπερβαίνει τα 17.000 τετραγωνικά χιλιόμετρα. Τα νερά της Αρχεντίνο εκρέουν στον Ατλαντικό Ωκεανό δια του Ποταμού Σάντα Κρους, μήκους 385 χιλιομέτρων. Οι γύρω παγετώνες, η κοντινή κωμόπολη Ελ Καλαφάτε και η ίδια η λίμνη αποτελούν σημαντικούς τουριστικούς προορισμούς. Στη λίμνη Αρχεντίνο γίνεται αλιεία πέρκας, ινάνγκα και πέστροφας. «Λάγο Αργεντίνο» ονομαζόταν και το μικρό αεροδρόμιο που εξυπηρετούσε την περιοχή μέχρι το 2000. Αυτό το αεροδρόμιο έκλεισε και ο αεροδιάδρομός του ενσωματώθηκε στο οδικό δίκτυο. Αντικαταστάθηκε από το Διεθνές Αεροδρόμιο «Κομαντάντε Αρμάνδο Τόλα», που εξυπηρετεί την κωμόπολη Ελ Καλαφάτε και τη λίμνη Αρχεντίνο με πολλές καθημερινές τοπικές και διεθνείς πτήσεις. Η λίμνη έχει κλίμα ψυχρής ερήμου (BWk κατά Köppen), με μέση ετήσια βροχόπτωση και χιονόπτωση μόλις 123 χιλιοστόμετρα. Ψυχρότερος μήνας είναι ο Ιούλιος και θερμότερος ο Ιανουάριος, με ρεκόρ μέγιστης θερμοκρασίας την εικοσαετία 1971-1990 ίσο με +30,5 °C και ελάχιστης -12,0 °C. Λίμνη Βιέδμα
Melodia

Το "Melodia" είναι το τέταρτο άλμπουμ των The Vines. Παραγωγός ήταν για ακόμη μια φορά ο Rob Schnapf. Κυκλοφόρησε από την Ivy League Records στην Αυστραλία στις 12 Ιουλίου του 2008 και δέκα μέρες αργότερα τα καταστήματα Insound το κυκλοφόρησαν στις ΗΠΑ. Έφτασε στο #12 του αυστραλιανού τσάρτ της ARIA.

 Όλα τα κομμάτια γράφτηκαν από τον Craig Nicholls Blue Jam - 1:05 - He's a Rocker EP Hey Now - 1:20 - He's a Rocker EP Make Believe - 1:25 - Επιπλέον κομμάτι insound και iTunes Craig Nicholls – φωνή, κιθάρα, εξώφυλλο Ryan Griffiths – κιθάρα, φωνητικά Hamish Rosser – ντραμς, κρουστά Brad Heald – μπάσο, φωνητικά Rob Schnapf - παραγωγή, μίξινγκ, 12χορδη κιθάρα στο "Orange Amber" και ακουστική κιθάρα στο "A.S. III" Doug Boehm - ηχολήπτης, μίξινγκ Graham Hope - βοηθός ηχολήπτης Dave Bowling - βοηθός ηχολήπτης Jason Gossman - βοηθός μίξινγκ Clint Welander - βοηθός μίξινγκ John Oreshnick - τεχνικός ντραμς Jason Borger - ενορχήστρωση εγχόρδων ("True as the Night") Daphne Chen - βιολί Amy Wickman - βιολί Stirling Trent - βιολί Matt Fish - τσέλο Love Police - εξώφυλλο, σχεδιασμός
Επιτροπή Κεφαλαιαγοράς Κύπρου

Η Επιτροπή Κεφαλαιαγοράς Κύπρου έχει παρόμοιες αρμοδιότητες και εξουσίες με τις αντίστοιχες των άλλων χωρών της Ευρωπαϊκής Ένωσης, καθώς οι Εποπτικές Αρχές διέπονται από Οδηγίες της ΕΕ. Αναλυτικά, η Επιτροπή Κεφαλαιαγοράς Κύπρου συστάθηκε με βάση το άρθρο 5 του περί της Επιτροπής Κεφαλαιαγοράς (Σύσταση και Αρμοδιότητες) Νόμου του 2001 ως νομικό πρόσωπο δημοσίου δικαίου. Η Επιτροπή χαρακτηρίζεται ως «Διοικητικό Συλλογικό Όργανο Εποπτείας».

 Η Επιτροπή Κεφαλαιαγοράς Κύπρου διοικείται από πενταμελές Συμβούλιο το οποίο απαρτίζεται από τον Πρόεδρο και τον Αντιπρόεδρο οι οποίοι παρέχουν τις υπηρεσίες τους κατά πλήρη και αποκλειστική απασχόληση και τρία άλλα μέλη. Στις συνεδρίες του Συμβουλίου παρακάθεται εκπρόσωπος του Διοικητή της Κεντρικής Τράπεζας ο οποίος έχει δικαίωμα να εγγράφει θέματα στην ημερήσια διάταξη, να μετέχει στις συζητήσεις και να εκφράζει απόψεις αλλά στερείται του δικαιώματος ψήφου. Τα μέλη του Συμβουλίου διορίζονται από το Υπουργικό Συμβούλιο κατόπιν εισηγήσεως του Υπουργού Οικονομικών και η θητεία τους είναι πενταετής με εξαίρεση την θητεία του Αντιπροέδρου και δύο εκ των άλλων μελών που διορίζονται για πρώτη φορά, η οποία είναι τετραετής και τριετής αντίστοιχα για σκοπούς διατήρησης της συνέχειας στην σύνθεση της Επιτροπής. Η θητεία για όλα τα μέλη είναι ανανεώσιμη για πέντε πρόσθετα έτη. Η Επιτροπή Κεφαλαιαγοράς Κύπρου έχει, μεταξύ άλλων, τις ακόλουθες αρμοδιότητες: Να εποπτεύει και ελέγχει τη λειτουργία του Χρηματιστηρίου και τις καταρτιζόμενες στο Χρηματιστήριο συναλλαγές. Να εποπτεύει και ελέγχει τους εκδότες των εισηγμένων στο Χρηματιστήριο τίτλων, τις ΕΠΕΥ καθώς και τα αμοιβαία κεφάλαια. Να διενεργεί έρευνες απαραίτητες για την άσκηση των αρμοδιοτήτων της. Να προβαίνει σε συλλογή πληροφοριών και να απευθύνει προς τούτο γραπτό αίτημα σε κάθε φυσικό πρόσωπο ή οργανισμό που τελεί υπό τον έλεγχο και την εποπτεία της καθώς και σε κάθε άλλο φυσικό ή νομικό πρόσωπο ή οργανισμό που θεωρεί ότι είναι σε θέση να παράσχει τις πληροφορίες. Να χορηγεί άδεια λειτουργίας σε αμοιβαία κεφάλαια, σε επιχειρήσεις παροχής επενδυτικών υπηρεσιών περιλαμβανομένων Συμβούλων Επενδύσεων, ΕΠΕΥ και Χρηματιστών. Να ανακαλεί τις άδειες αυτές για ειδικούς λόγους όπως ειδικότερα καθορίζεται σε Κανονισμούς που εκδίδονται δυνάμει του Νόμου της Επιτροπής Κεφαλαιαγοράς. Να επιβάλλει διοικητικές κυρώσεις και πειθαρχικές ποινές εναντίον Χρηματιστών, ΕΠΕΥ και Συμβούλων Επενδύσεων καθώς σε οποιοδήποτε άλλο νομικό ή φυσικό πρόσωπο που ενέχεται σε παράβαση της Χρηματιστηριακής νομοθεσίας. Ετήσιες Εκθέσεις Ε.Κ. ετών 2001-2014. Επίσημος ιστότοπος
Στάδιο του Πόρι

Το Στάδιο Πόρι (φινλανδικά: Porin stadion‎) είναι στάδιο πολλαπλών χρήσεων στο Πόρι της Φινλανδίας. Επί του παρόντος χρησιμοποιείται κυρίως για ποδόσφαιρο και είναι η έδρα των ΦΚ Τζαζ και NiceFutis. Το στάδιο βρίσκεται στο Αθλητικό Κέντρο Ισομάκι, περίπου δύο χιλιόμετρα νότια της πόλης. Το στάδιο ονομάζεται μερικές φορές και Στάδιο του Αιώνιου Ανέμου, λόγω των συνθηκών ανέμων που είναι κοινές στο στάδιο και στα περίχωρά του. Στην κύρια είσοδο βρίσκεται ένα άγαλμα ακοντιστή από τον Φινλανδό γλύπτη Καλέρβο Κάλιο, το οποίο είναι εμπνευσμένο από τον χρυσό Ολυμπιονίκη ακοντιστή στους Θερινούς Ολυμπιακούς Αγώνες του 1932, Μάτι Γιάρβινεν.

 Το Στάδιο Πόρι κατασκευάστηκε το 1963–1965. Είναι το τρίτο κεντρικό στάδιο στο Πόρι που αντικατέστησε το στάδιο Χεραλάχτι, το οποίο άνοιξε το 1935. Το γήπεδο ποδοσφαίρου χτίστηκε πρώτα και ο εναρκτήριος αγώνας έγινε τον Μάιο του 1963. Το στάδιο ολοκληρώθηκε δύο χρόνια αργότερα, καθώς τελείωσαν οι κερκίδες και άλλες εγκαταστάσεις. Κατά τη διάρκεια της ιστορίας του, το Στάδιο Πόρι έχει ανακαινιστεί τρεις φορές. Η τελευταία αναβάθμιση το 1999–2000 έγινε για την εφαρμογή νέων κερκίδων και προβολέων.Η Εθνική Φινλανδίας έχει παίξει δύο φορές στο Στάδιο Πόρι. Τον Μάιο του 1984, η Φινλανδία κέρδισε τη Βόρεια Ιρλανδία για τα προκριματικά του Παγκοσμίου Κυπέλλου του 1986 και τρία χρόνια αργότερα η ολυμπιακή ομάδα της Φινλανδίας έπαιξε εναντίον της Αυστρίας. Το στάδιο ήταν η έδρα του τελικού του Κυπέλλου Φινλανδίας το 1993. Επίσης, στο Στάδιο Πόρι έχει διεξαχθεί το Εθνικό Φινλανδικό Πρωτάθλημα Στίβου το 1967, το 1983, το 2005 και το 2015. Το ρεκόρ προσέλευσης 12.050 θεατών σημειώθηκε στο Εθνικό Φινλανδικό Πρωτάθλημα Στίβουt το 1967. Το ρεκόρ σε ποδοσφαιρικούς αγώνες είναι 11.193 θεατές τον Οκτώβριο του 1993, καθώς η ΦΚ Τζαζ έπαιξε τον τελευταίο αγώνα της σεζόν εναντίον της ΜΥΠΑ Μιλικόσκι, το οποίο θα έκρινε τον εθνικό τίτλο. Στάδιο Πόρι στο European Football Magazine Groundhopping στο Στάδιο Πόρι
Χάμερ ντε Ρομπίρτ

Ο Χάμερ ντε Ρομπίρτ ( Hammer DeRoburt, 25 Σεπτεμβρίου 1922 – 15 Ιουλίου 1992) ήταν ο πρώτος Πρόεδρος του Ναουρού και κυβέρνησε τη χώρα του για τα περισσότερα από τα πρώτα 20 χρόνια μετά την ανεξαρτησία.

 Γεννήθηκε στις 25 Σεπτεμβρίου του 1922. Υπήρξε επιζήσας από την απέλαση όλων των κατοίκων του Ναουρού στο Τρουκ, την περίοδο του Δευτέρου Παγκοσμίου Πολέμου (1942-1946). Στη δεκαετία του ‘ 50 εξελέγη στο τοπικό συμβούλιο και έπειτα αρχηγός των φυλών (1955) και διαπραγματευτής των κερδών από τις φωσφάτες με την αποικιακή δύναμη, Αυστραλία, η οποία διοίκησε το νησί υπό εντολή του ΟΗΕ. Το 1982 του απονεμήθηκε τιμητικά ο τίτλος του Ιππότη από τη Βασίλισσα Ελισάβετ Β΄ του Ηνωμένου Βασιλείου. Θεωρείται ο άνθρωπος που εισήγαγε και κατέστησε εθνικό άθλημα το αυστραλιανό ποδόσφαιρο. Απεβίωσε στη Μελβούρνη, στις 25 Ιουλίου του 1992. Ο ντε Ρομπίρτ οδήγησε τη χώρα του στην ανεξαρτησία στις 31 Ιανουαρίου του 1968 και υπήρξε Πρόεδρος ως τις 17 Αυγούστου του 1989 με ελάχιστες διακοπές. Το Δεκέμβριο του 1976 νεότεροι πολιτικοί κατέλαβαν την πλειοψηφία και εγκατέστησαν στην προεδρία τον Μπέρναρντ Ντοουιγιόγκο . Ωστόσο, το Μάιο του 1978 ο ντε Ρομπίρτ επέστρεψε στην εξουσία. Επίσης ήταν εκτός εξουσίας επί δύο μικρές περιόδους το Σεπτέμβριο και Δεκέμβριο του 1986. Φωτογραφία του ντε Ρομπίρτ με τη σύζυγό του το 1968
Βέρνερ Φάιμαν

Ο Βέρνερ Φάιμαν (Werner Faymann, 4 Μαΐου 1960) είναι πολιτικός από την Αυστρία, καγκελάριος της χώρας από τις 2 Δεκεμβρίου 2008 ως την παραίτησή του, στις 9 Μαΐου 2016. Ήταν πρόεδρος του Σοσιαλδημοκρατικού Κόμματος της Αυστρίας (SPÖ).

 Γεννήθηκε στη Βιέννη, στις 4 Μαΐου του 1960. Στις 11 Ιανουαρίου του 2007 έγινε ομοσπονδιακός υπουργός μεταφορών και νέας τεχνολογίας στην κυβέρνηση του Άλφρεντ Γκουζενμπάουερ. Στις 16 Ιουνίου του 2008 αντικατέστησε τον τελευταίο στην ηγεσία του Σοσιαλδημοκρατικού Κόμματος και εξελέγη υποψήφιος με το κόμμα για την πρωθυπουργία, στις βουλευτικές εκλογές της ίδιας χρονιάς. Στις εκλογές αυτές, οι οποίες διεξήχθησαν στις 28 Σεπτεμβρίου του 2008, κέρδισε τελικά το SPÖ με μικρή πλειοψηφία. Ο Φάιμαν έλαβε εντολή σχηματισμού κυβέρνησης από τον πρόεδρο Χάιντς Φίσερ στις 8 Οκτωβρίου του 2008 και ορκίστηκε στις 2 Δεκεμβρίου του 2008. Είναι παντρεμένος και πατέρας δύο παιδιών. Η νέα κυβέρνηση είναι 18μελής. Ο σχηματισμός μιας κυβέρνησης συνασπισμού συμφωνήθηκε στις 23 Νοεμβρίου του 2008, ανάμεσα στο SPÖ και το ÖVP. Η ορκωμοσία της κυβέρνησης έγινε στις 2 Δεκεμβρίου του 2008.Στις 12 Ιουνίου 2010 επανεξελέγη πρόεδρος του κόμματός του, με ποσοστό σχεδόν 94% των ψήφων, στο ετήσιο συνέδριο του SPÖ. Στις βουλευτικές εκλογές του 2013, το Σοσιαλδημοκρατικό Κόμμα Αυστρίας του Φάιμαν παρέμεινε πρώτη δύναμη, όμως υπέστη απώλειες συγκριτικά με τις τελευταίες εκλογές του 2008, ενώ το ακροδεξιό εθνικιστικό Κόμμα των Ελευθέρων παρουσίασε σημαντική άνοδο. Ο μεγάλος συνασπισμός ανάμεσα στα κόμματα SPÖ και ÖVP θα συνεχίσει να κυβερνά. Στις 14 Οκτωβρίου το SPÖ και το ÖVP συμφώνησαν στην έναρξη διαβουλεύσεων για το σχηματισμό κυβέρνησης συνασπισμού. Στις 9 Μαΐου 2016 παραιτήθηκε από καγκελάριος και από αρχηγός του Σοσιαλδημοκρατικού Κόμματος, επικαλούμενος την κριτική που του ασκήθηκε εντός του κόμματος.
Μάννα Κορινθίας

Για οικισμούς με το ίδιο όνομα, δείτε: Μάννα Σύρου. Η Μάννα ή Μάνα (πρώην Μάρκασι ή Μαρκάσι) είναι ορεινό χωριό του νομού Κορινθίας, κοντά στα Τρίκαλα Κορινθίας και βρίσκεται στους πρόποδες του όρους Κυλλήνη ή Ζήρεια, σε υψόμετρο 860 μέτρα. Σύμφωνα με την απογραφή του 2021, ο πληθυσμός του ανέρχεται στους 340 κατοίκους ενώ με αυτήν του 2011 ήταν 476.

 Η αρχική ονομασία του οικισμού ήταν Μάρκασι ή Μαρκάσι και σύμφωνα με την κυρίαρχη εκδοχή είναι αρβανίτικης προέλευσης, αν και οι κάτοικοί του είχαν ως μητρική γλώσσα τα ελληνικά. Άλλη θεωρία θέλει την ονομασία ως τουρκική. Η σημερινή του ονομασία δόθηκε το 1927 (ΦΕΚ Α 206/1927, Διατάγματα) από την πηγή νερού (=μάννα) μέσω της οποίας υδρευόταν το χωριό. Το χωριό δημιουργήθηκε στις αρχές του 19ου αιώνα και οι πρώτοι του οικιστές πρόερχονταν από την Αρκαδία, ενώ μέχρι το α΄ μισό του 20ού αιώνα οι γηραιότεροι κάτοικοι είχαν διατηρήσει τους γλωσσικούς ιδιωματισμούς και την προφορά του τόπου της απώτερης καταγωγής τους.Διοικητικά, η Μάννα αποτελεί ομώνυμη τοπική κοινότητα που ανήκει στη δημοτική ενότητα Ξυλοκάστρου του δήμου Ξυλοκάστρου - Ευρωστίνης. Μάννα από το korinthia.net Επίσκεψη στη Μάννα Κορινθίας από το youtube.com
Θρέψε κοράκια

Το Θρέψε κοράκια (πρωτότυπος τίτλος: Cría cuervos) είναι ισπανική ταινία του 1976 σε σκηνοθεσία και σενάριο του Κάρλος Σάουρα. Ο τίτλος της είναι εμπνευσμένος από την ισπανική παροιμία: «Θρέψε κοράκια και θα σου βγάλουν τα μάτια». Κέρδισε το Μέγα Βραβείο στο 29ο φεστιβάλ των Καννών.

 Η Άνα είναι ένα μικρό κορίτσι, που έχει πεθάνει η μητέρα της, και ζει με τις αδερφές της, τον πατέρα της και την ανάπηρη γιαγιά της. Όταν πεθαίνει και ο πατέρας της, την ανατροφή των κοριτσιών αναλαμβάνει η αυταρχική και απρόσιτη θεία τους. Η Άνα δεν αντέχει αυτή τη ζωή και βυθίζεται σε έναν ονειρικό κόσμο: έχει παραισθήσεις ότι βλέπει τη μητέρα της, ζουν μαζί και είναι ευτυχισμένες. Παράλληλα, προσπαθεί να βρει έναν τρόπο να θανατώσει τη θεία της. Άνα Τόρρεντ ως Άνα Τζεραλντίν Τσάπλιν ως η μητέρα της Άνα / Άνα σε μεγάλη ηλικία Μόνικα Ραντάλ ως θεία Παουλίνα Έκτορ Αλτέριο ως Ανσέλμο Φλορίντα Τσίκο ως Ρόζα Στην ταινία παρουσιάζεται με αλληγορικό τρόπο η μετάβαση από τη δικτατορική στη δημοκρατική Ισπανία. Η κατάσταση στο σπίτι της Άνα μπορεί να συγκριθεί με το φασιστικό καθεστώς και η απότομη ενηλικίωσή της με τη μετάβαση στη δημοκρατία.
Έντζο Φερνάντες

Ο Έντζο Άλαν Ζιντάν Φερνάντες (γεννημένος στις 24 Μαρτίου 1995) είναι Γάλλος επαγγελματίας ποδοσφαιριστής. Γεννήθηκε στη Γαλλία, ενώ έλαβε την ισπανική υπηκοότητα το 2006, καθώς και κλήθηκε στην Εθνική Ισπανίας U15 το 2009. Αυτόν τον καιρό αγωνίζεται ως μέσος για λογαριασμό της ηλικιακής κατηγορίας Γιουβενίλ Α΄ της Ρεάλ Μαδρίτης. Είναι γιος του Ζινεντίν Ζιντάν, ωστόσο έχει επιλέξει να χρησιμοποιεί το Έντζο Φερνάντες ως όνομα, ώστε να αποβάλει το όποιο άγχος θα μπορούσε να του προκαλεί το να φέρει το επίθετο του πατέρα του.

 Από το 2004, ο Έντζο αγωνιζόταν στα τμήματα υποδομής της Ρεάλ Μαδρίτης. Στις 6 Σεπτεμβρίου 2011, κλήθηκε από τον Ζοσέ Μουρίνιο να προπονηθεί με την πρώτη ομάδα του συλλόγου.Στις 5 Αυγούστου 2013, ο Έντζο προωθήθηκε στην ηλικιακή κατηγορία Γιουβενίλ Α΄. Ο Έντζο Άλαν Ζιντάν Φερνάντες δύναται να αγωνιστεί με τα χρώματα της Γαλλίας, της Ισπανίας, καθώς και της Αλγερίας, λόγω των προγόνων του από την πλευρά του πατέρα του, οι οποίοι και κατάγονται από τη συγκεκριμένη χώρα. Το 2010, ο Ζινεντίν Ζιντάν δήλωσε δήλωσε ότι είναι ήσυχος σχετικά με το αν ο γιος του θα επιλέξει να εκπροσωπήσει την Ισπανία ή τη Γαλλία σε επίπεδο ανδρικών εθνικών ομάδων. Οφείλει το όνομά του στον παλαιό Ουρουγουανό διεθνή ποδοσφαιριστή Έντζο Φραντσεσκόλι, ενώ είναι ο μεγαλύτερος γιος του Ζινεντίν Ζιντάν και της Βερονίκ Φερνάντες. Ο Έντζο έχει τρία νεαρότερα αδέρφια, τους Λυκά, Τεό και Ελιάζ οι οποίοι αγωνίζονται με τις μικρές ηλικιακές κατηγορίες της Ρεάλ Μαδρίτης. Επίσημη προφίλ στην ιστοσελίδα της Ρεάλ Μαδρίτης Προφίλ στο Transfermarkt